แนวโน้ม SET เช้านี้รีบาวด์สั้นตามหุ้นภูมิภาค ลุ้นกลุ่มพลังงานหนุน
แนวโน้ม SET เช้านี้รีบาวด์สั้นตามหุ้นภูมิภาค ลุ้นกลุ่มพลังงานหนุน
แนวโน้ม SET เช้านี้รีบาวด์สั้นตามหุ้นภูมิภาค ลุ้นกลุ่มพลังงานหนุน
18 ก.พ. 2564

นายศราวุธ เตโชชวลิต ผู้อำนวยการอาวุโส ฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งในกรอบแคบ คล้ายคลึงกับตลาดหุ้นในภูมิภาคเอเชียที่เช้านี้เคลื่อนไหวทั้งในแดนบวก-ลบเล็กน้อย โดยตลาดบ้านเราน่าจะยังได้แรงหนุนจากหุ้นในกลุ่มพลังงานหลังราคาน้ำมันยังปรับตัวขึ้นไป โดยราคาน้ำมัน Brent ได้ขึ้นไปแถว 65 เหรียญ/บาร์เรลแล้ว จากที่อากาศเย็นในรัฐเท็กซัสทำให้ต้องหยุดการผลิตน้ำมันไป อย่างไรก็ดีให้ติดตามการรายงานสต็อกน้ำมันของสหรัฐฯในคืนนี้ ซึ่งก็คาดว่าจะลดลง
นอกจากนี้ อัตราผลตอบแทนพันธบัตร (Bond yield) อายุ 10 ปีของสหรัฐก็ปรับตัวขึ้น ทำให้ Fund Flow ชะงักจากเงินไหลกลับไป ส่งผลให้วานนี้ก็มีการเก็งกำไรหุ้นกลุ่มแบงก์ในตลาดบ้านเราจากแนวโน้มการปรับอัตราดอกเบี้ยขึ้น ทำให้กลุ่มแบงก์จะได้ประโยชน์ ดังนั้นวันนี้ให้จับตาการเคลื่อนไหวของหุ้นในกลุ่มแบงก์ และกลุ่มพลังงาน เป็นหลัก พร้อมให้แนวรับ 1,500 จุด ส่วนแนวต้าน 1,520 จุด